আমেরিকায় এবার ‘গ্রেফতার’ ৫ বছরের শিশু!

ওয়েব ডেস্ক : মাত্র পাঁচ বছর বয়সেই মার্কিন যুক্তরাষ্ট্রে (USA) ‘গ্রেফতার’ ৫ বছরের শিশু (Child)। প্রিস্কুল শেষে বাড়ি ফেরার পথেই তাঁকে নিয়ে যাওয়া হল ডিটেনশন সেন্টারে। ডোনাল্ড ট্রাম্প (Donald Trump) প্রশাসনের কড়া অভিবাসন নীতির জেরে আমেরিকায় (America) এক নাবালক শিশুকে আটক করার ঘটনায় তীব্র বিতর্ক শুরু হয়েছে।

মার্কিন অভিবাসন দপ্তরের দাবি, শিশুটি তার পরিবারের সঙ্গে অবৈধভাবে আমেরিকায় (America) বসবাস করছিল। অভিযোগ উঠেছে, ওই শিশুকেই ‘কৌশল’ হিসেবে ব্যবহার করে পুরো পরিবারকে আটক করা হয়েছে। বাবার সঙ্গে ওই শিশু এখন ডিটেনশন সেন্টারে রয়েছে বলেই জানা যাচ্ছে। সেই ছবি ইতিমধ্যে নেটমাধ্যমে ভাইরাল হয়েছে। তা নিয়ে তোলপাড় শুরু হয়েছে সমাজমাধ্যমে।

আরও খবর : পরিস্থিতি বদলাচ্ছে মধ্যপ্রাচ্যে, সামরিক সরঞ্জাম মোতায়েন আমেরিকার!

প্রাথমিক তথ্য অনুযায়ী, ২০২৪ সালে ইকুয়েডর থেকে আমেরিকায় এসেছিল ওই পরিবার। এই ঘটনায় বেশ ক্ষুব্ধ হয়েছেন সে দেশের বহু সাধারণ নাগরিকও। এ নিয়ে নিন্দা করেছেন প্রাক্তন মার্কিন ভাইস প্রেসিডেন্ট ও ডেমোক্র্যাট নেতা কমলা হ্যারিস। এক্স-এ তিনি লেখেন, “ও একেবারে নিষ্পাপ শিশু। তার পরিবারের সঙ্গে নিরাপদে বাড়িতে থাকার অধিকার আছে। কোনও শিশুকে টোপ হিসেবে ব্যবহার করে আটক করা অমানবিক। আমি ক্ষুব্ধ, দেশবাসীরও প্রতিবাদ করা উচিত।”

তবে মিনেসোটার স্থানীয় প্রশাসনের তরফে বলা হয়েছে, কোনও শিশুকে তাঁরা টোপ হিসাবে ব্যবহার করেনি। এ নিয়ে একটি বিবৃতিও জারি করা হয়েছে প্রশাসনের তরফে। প্রসঙ্গত, দ্বিতীয়বার মার্কিন মসনদে বসেছেন ডোনাল্ড ট্রাম্প। তার পরেই আমেরিকায় বসবাসকারী ভিনদেশি নাগরিকদের বিরুদ্ধে পদক্ষেপ নিতে শুরু করেছে ট্রাম্প প্রশাসন। আর সেই পদক্ষেপের বলি হল ৫ বছরের শিশু।